ราคาทองคำพุ่งทะยานรวมกัน 2 วันเกือบ 40$ ผลจากตัวเลข ISM ที่อ่อนค่าที่สุดในรอบ 10 ปี - FINNOMENA
ราคาทองคำพุ่งทะยาน หลังดัชนีภาคการผลิตของสหรัฐดิ่งลงสู่ระดับ 47.8 ในเดือนก.ย. ซึ่งเป็นระดับต่ำสุดนับตั้งแต่เดือนมิ.ย. 2552 จากระดับ 49.1 ในเดือนส.ค.
19 พ.ย. 2562

ราคาทองคำพุ่งทะยาน หลังดัชนีภาคการผลิตของสหรัฐดิ่งลงสู่ระดับ 47.8 ในเดือนก.ย. ซึ่งเป็นระดับต่ำสุดนับตั้งแต่เดือนมิ.ย. 2552 จากระดับ 49.1 ในเดือนส.ค.
ตัวเลขดัชนีภาคการผลิตของสหรัฐอยู่ต่ำกว่าระดับ 50 บ่งชี้ภาวะหดตัวของภาคการผลิตของสหรัฐ ซึ่งเป็นการหดตัวเป็นเดือนที่ 2 ทำให้ภาคการผลิตของสหรัฐเริ่มเข้าสู่ภาวะหดตัวในเดือนส.ค. เป็นครั้งแรกในรอบกว่า 3 ปี หลังจากที่มีการขยายตัวติดต่อกัน 35 เดือน
ด้านราคาทองคำพุ่งทะยานรวมกัน 2 วันเกือบ 40$ มายืนที่ $1506 ขณะที่ Yield พันธบัตรสหรัฐฯ 10 ปีปรับลง 0.05 มาที่ 1.63%
ทั้งนี้ ภาคธุรกิจมีความวิตกกังวลเกี่ยวกับการทำสงครามการค้าระหว่างสหรัฐและจีน ส่งผลให้คำสั่งซื้อเพื่อการส่งออกหดตัวลงตั้งแต่เดือนก.ค. โดยการบริโภค คำสั่งซื้อใหม่ สต็อกสินค้าคงคลังเพื่อการส่งออกและนำเข้า หดตัวลงเช่นกัน ขณะที่ภาคธุรกิจมีความเชื่อมั่นลดลง
ที่มา : https://www.facebook.com/195234710319/posts/10157392508210320/
แท็ก:
Gold
แชร์บทความ: